*Квалификация- 01., 02.,03.2018г.*

**Работна среща: „ Светът на детето е този, в който го водим”**

Развитието на интересите

*Ст. учител С. Лазарова*

Въпросът за развитието на интересите вълнува много родители, които биха желали да насочат по правилен начин детето си и да осигурят подходяща атмосфера за развитието на неговите таланти, желания и способности. За щастие, днес съществуват редица клубове по интереси, детски центрове и кръжоци, предназначени да помогнат на родителите да развият заложбите на децата.

Предлагаме ви един съвсем кратък, но насочващ курс за развитието на детските интереси:

- Наблюдавай детето по отношение на нещата, които най-много обича да прави и го интересуват.

- Когато детето прояви ентусиазъм по отношение на определена дейност, не се впечатлявай прекалено – просто му дай шанс да се заеме с нея и наблюдавай реакцията му във време на изпитание и трудности. Ще продължи ли да се занимава със същото или ще се откаже?

- Не бързай да дефинираш прекалено бързо в коя насока ще се реализира в живота. По-скоро постарай се да му предложиш достатъчен брой дейности и го остави само да прецени коя му пасва най-добре.

- Не изисквай от детето да избере твоята професия – постарай се да откриеш неговата уникалност, вместо да произвеждаш клонинг на самия себе си!

- Някои дейности ще пасват на детето много по-добре от други и то ще трябва да открие кое е онова, което го пали най-много. Разбира се, има дейности, които трябва да се изискват от детето, като например, помагането в къщи – това не е опция.

- Избягвай крайностите. Едната крайност е: детето да бъде до такава степен ентусиазирано от дадената дейност, че това да се отрази и върху останалите му взаимоотношения. Другата крайност е: детето да сменя много дейности, без да прояви и най-малко воля, самоконтрол и дисциплина, за да довърши онова, което е започнало.

- Старай се да насърчаваш детето да завърши нещо, което е започнало. По този начин, то ще развие търпение – ключовото качество, което му е необходимо, за да успее.

- Следи внимателно по какъв начин се развиват взаимоотношенията на детето в определена група по интереси, понеже е възможно да се развият нездравословни взаимоотношения, неправилни влияния и емоционален натиск.

- Един добър сигнал за правилно развитие на детето в определена дейност е, че то ще преодолява лошите дни и ще продължи напред, без да мърмори и да се оплаква. Ранното отказване от дадена дейност е лош сигнал.

- Щом веднъж си открил коя е дейността, която предизвиква ентусиазъм у детето, въвлечи се максимално. Демонстрирай, че си заинтересован. Включвай се в дейността (доколкото ти позволяват способностите).

Надяваме се, че този списък от съвети ще ти даде една добра ориентация за това, как да спомогнеш на детето да развие пълния си потенциал.